(9)
 Тези допълнителни подпозиции по ТАРИК биха улеснили също така изпълнението от страна на държавите членки на Решение (ЕС) 2020/491 на Комисията (4). Тъй като предпазните маски за лице са сред най-внасяните медицински продукти, конкретното им идентифициране в ТАРИК би позволило да се съкрати процесът по деклариране чрез разграничаване на тези продукти от други продукти, класирани понастоящем в същата подпозиция.
 (10)
 Поради това приложение I към Регламент (ЕИО) No 2658/87 следва да бъде съответно изменено.
 (11)
 Митническите органи и икономическите оператори следва да имат възможност да прилагат измененията на Комбинираната номенклатура, установени в настоящия регламент, от датата на прилагане на Регламент за изпълнение (ЕС) 2020/1577, за да се осигури непрекъснатост в събирането на статистически данни за съответните стоки. Поради това настоящият регламент следва да влезе в сила по спешност и да се прилага от 1 януари 2021 г.
 (12)
 Мерките, предвидени в настоящия регламент, са в съответствие със становището на Комитета по Митническия кодекс,
 ПРИЕ НАСТОЯЩИЯ РЕГЛАМЕНТ:
 Член 1
 Приложение I към Регламент (ЕИО) No 2658/87 се изменя, както е посочено в приложението към настоящия регламент.
 Член 2
 Настоящият регламент влиза в сила в деня след деня на публикуването му в Официален вестник на Европейския съюз.
 Той се прилага от 1 януари 2021 г.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 16 декември 2020 година.
 За Комисията,
 от името на председателя,
 Gerassimos THOMAS
 Генерален директор
 Генерална дирекция „Данъчно облагане и митнически съюз“
 (1) ОВ L 256, 7.9.1987 г., стр. 1.
 (2) Регламент за изпълнение (ЕС) 2020/1369 на Комисията от 29 септември 2020 г. за изменение на приложение I към Регламент (ЕИО) No 2658/87 на Съвета относно тарифната и статистическа номенклатура и Общата митническа тарифа (ОВ L 319, 2.10.2020 г., стр. 2).
 (3) Регламент за изпълнение (ЕС) 2020/1577 на Комисията от 21 септември 2020 г. за изменение на приложение I към Регламент (ЕИО) No 2658/87 на Съвета относно тарифната и статистическа номенклатура и Общата митническа тарифа (ОВ L 361, 30.10.2020 г., стр. 1).
 (4) Решение (ЕС) 2020/491 на Комисията от 3 април 2020 г. за освобождаване от вносни мита и от ДДС при внос на стоки, необходими за борбата с последиците от пандемията от COVID-19 през 2020 г. (ОВ L 103I, 3.4.2020 г., стр. 1).
 ПРИЛОЖЕНИЕ
 Приложение I към Регламент (ЕИО) No 2658/87 се изменя, както следва:
 1)
 В част втора, раздел VI, глава 30 редовете за кодове по КН 3002 13 00, 3002 14 00 и 3002 15 00 се заменят със следното:
 „3002 13 00
 - - Имунологични продукти, несмесени, непредставени под формата на дози, нито пригодени за продажба на дребно (*1)
 Осв.
 -
 3002 14 00
 - - Имунологични продукти, смесени, непредставени под формата на дози, нито пригодени за продажба на дребно (*1)
 Осв.
 -
 3002 15 00
 - - Имунологични продукти, представени под формата на дози или пригодени за продажба на дребно (*1)
 Осв.
 -
 2)
 В част втора, раздел VI, глава 30 редът за код по КН 3002 20 00 се заменя със следното:
